gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6845, del 22-08-2012 (2012/7886)

Citació a les persones interessades en el procediment d'acomiadament número 811/2012.
-------------------------------------------------------------------------------------

### Dades del document

Número de DOGV
:   6845

Data del DOGV
:   22-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7886


Organisme emissor
:   Jutjat de Social Número 9 de Madrid

Tipus de document
:   Anunci

Citació a les persones interessades en el procediment d'acomiadament número 811/2012. [2012/7886]  
Número actuacions: demanda 811 /2012   
Matèria: acomiadament.   
Demandant: José Miguel Miras Martínez   
Demandats: Shield Wired International, SL, Fiberland System, SL, Tecnología de Información, Comunicación y Seguridad, SL, Fondo de Garantia Salarial (FOGASA)   
Ana Belén Requena Navarro, secretària en funcions del Jutjat Social número 9 de Madrid i la seua província, faig saber:  
Que per resolució del dia de la data, dictada en les presents actuacions, seguides a instàncies de José Miguel Mires Martínez contra Shield Wired International, SL, Fiberland System, SL, Tecnologia d'Informació, Comunicació i Seguretat, SL, Fons de Garantia Salarial (FOGASA), en reclamació per acomiadament registrat amb el número 811/2012, s'ha acordat citar a Tecnologia d'Informació, Comunicació i Seguretat, SL, en parador desconegut, a fi que comparega el pròxim dia 18 de setembre de 2012, a les 11.15 hores, per a la celebració dels actes de conciliació i si és el cas juí, que tindran lloc en la sala de vistes d'este Jutjat Social número 9 dels de Madrid, siti en el c/ Princesa número 3-3r, Madrid 28288 (Sala de Vistes 2a), havent de comparéixer personalment o per mitjà de persona legalment apoderada, i amb tots els mitjans de prova de què intente valdre's, amb l'advertència que és única convocatòria i que els actes esmentats no se suspendran per falta injustificada d'assistència.  
S'advertix el destinatari que les següents comunicacions es faran en les estrades d'este Jutjat , excepte les que hagen de revestir forma d'interlocutòria o sentència, o es tracte de citació.  
I perquè servisca de citació en legal forma a Tecnologia d'Informació, Comunicació i Seguretat, SL, s'expedeix la present cèdula per a la seua publicació en el Diari Oficial de la Comunitat Valenciana.   
  
Madrid, 26 de juliol de 2012.- La secretària judicial: Ana Belén Requena Navarro.
Diari Oficial de la Generalitat Valenciana


Sumari del DOGV 6771, del 10-05-2012 (2012/4485)

Notificació del requeriment de pagament de despeses de comunitat. Expedient número C-DAGC-02/12.
------------------------------------------------------------------------------------------------

### Dades del document

Número de DOGV
:   6771

Data del DOGV
:   10-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4485


Organisme emissor
:   Institut Valencià d'Habitatge, SA

Tipus de document
:   Anunci

Notificació del requeriment de pagament de despeses de comunitat. Expedient número C-DAGC-02/12. [2012/4485]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber a l'interessat que s'indica el requeriment de pagament i l'advertència de llançament de l'expedient administratiu ressenyat més avall.  
L'interessat, per a coneixement i constància del contingut íntegre de l'expedient, podrà comparéixer a les oficines de l'Institut Valencià d'Habitatge, SA, a la avinguda de la Plata, número 50, baixos, de València, en horari de 09.00 a 14.00 hores, de dilluns a divendres, excepte festius, i disposa d'un termini, a tal fi, de 30 dies.  
  
Expedient: C-DAGC-02/12.  
Codi de l'immoble: 2186258459.  
Adreça: Inés Alcázar, 3,19.  
Població: Nules.  
Adjudicatari: Mónica Salafranca Pavón.  
Règim de cessió: arrendament.  
Data de requeriment: 14.03.2012   
  
València, 17 d'abril de 2012.- El cap d'Administració i Inspecció del Centre de Gestió d'Habitatge Públic: Fernando Maldonado Pla.
Diari Oficial de la Generalitat Valenciana


Sumari del DOGV 6817, del 12-07-2012 (2012/6957)

ACORD de 29 de juny de 2012, del Consell, pel qual s'autoritzen determinades transferències de crèdit per import global d'1.251.000 euros. Expedient número 06.011/12-049.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6817

Data del DOGV
:   12-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6957


Data del document
:   29-06-2012

Organisme emissor
:   Conselleria d'Hisenda i Administració Pública

Tipus de document
:   Acord

ACORD de 29 de juny de 2012, del Consell, pel qual s'autoritzen determinades transferències de crèdit per import global d'1.251.000 euros. Expedient número 06.011/12-049. [2012/6957]  
  
  
  
\* \* \* \* \* \* \* \* \*  
  
El Consell, en la reunió del dia 29 de juny de 2012, va adoptar l'acord següent:  
Disponibilitats en el capítol I, Gastos de Personal, per economies derivades de la no cobertura de vacants, permeten donar cobertura a actuacions considerades urgents i ineludibles.  
A este efecte i en virtut del que disposen els articles 17 i 18 de la Llei de Pressupostos de la Generalitat per a l'Exercici 2012 el Consell   
  
  
ACORDA  
  
Primer  
S'autoritza la minoració del pressupost de gastos de capítol I per import de 3.991.121,00 euros, amb el detall que apareix en l'annex i la seua transferència al capítol 2 de la secció 20, programa 612.60, Gastos Diversos.  
  
Segon  
S'autoritza la minoració del pressupost de gastos en l'aplicació 66.73.27.580.51.1 per import de 1.251.000,00  
  
Tercer  
S'autoritza l'augment del pressupost de gastos, en l'aplicació 87.50.69.407.61.9 per import de 1.251.000,00 euros i la següent modificació en l'annex de transferències corrents del programa.  
  
  
València, 29 de juny de 2012  
  
El vicepresident i secretari del Consell,  
JOSÉ CISCAR BOLUFER  
  
  
ANNEX  

Diari Oficial de la Generalitat Valenciana


Sumari del DOGV 6892, del 30-10-2012 (2012/9753)

Formalització del contracte número 12/025. Prestació dels servicis de vigilància i protecció de clients, agents, instal·lacions i dependències de Ferrocarrils de la Generalitat Valenciana a Alacant.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6892

Data del DOGV
:   30-10-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/9753


Data del document
:   22-10-2012

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Formalització del contracte número 12/025. Prestació dels servicis de vigilància i protecció de clients, agents, instal·lacions i dependències de Ferrocarrils de la Generalitat Valenciana a Alacant. [2012/9753]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta, s/n, 46639 València. Telèfon: 525 592 713. Fax: 381 938 688.  
b) Dependència que tramita l'expedient: Compres i Contractacions - Unitat de Contractació.  
c) Número d'expedient: 12/025.  
2. Objecte del contracte  
a) Tipus de contracte: servicis.   
b) Descripció de l'objecte: prestació dels servicis de vigilància i protecció de clients, agents, instal·lacions i dependències de Ferrocarrils de la Generalitat Valenciana a Alacant.  
c) CPV: 79713000-0.  
d) Butlletí o diari oficial i data de publicació d'anunci de licitació: Diari Oficial de la Comunitat Valenciana número 6782, de 25 de maig de 2012.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament mes avantatjosa basada en diversos criteris d'adjudicació.   
4. Pressupost base de licitació  
Import: 577.745,00 € (IVA exclòs).  
5. Formalització del contracte  
a) Data d'adjudicació: 24 de septiembre de 2012.  
b) Data del contracte: 22 de octubre de 2012.  
b) Contractista: Secopsa Seguridad, SL.  
c) Nacionalitat: espanyola.  
d) Import: 546.413,10 € (IVA exclòs).   
e) Termini d'execució: un any  
  
València, 22 d'octubre de 2012.- La directora gerent: María Luisa Gracia Giménez.
Diari Oficial de la Generalitat Valenciana


Sumari del DOGV 6926, del 19-12-2012 (2012/11911)

Informació pública de la modificació puntual número 6 del projecte de delimitació de sòl urbà, relatiu a l'establiment de condicions estètiques a les edificacions.
-------------------------------------------------------------------------------------------------------------------------------------------------------------------

### Dades del document

Número de DOGV
:   6926

Data del DOGV
:   19-12-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/11125


Organisme emissor
:   Ajuntament de Puebla de Arenoso

Tipus de document
:   Anunci

Informació pública de la modificació puntual número 6 del projecte de delimitació de sòl urbà, relatiu a l'establiment de condicions estètiques a les edificacions. [2012/11032]  
Aprovada inicialment pel Ple de la corporació, en sessió de 20 de novembre de 2012, la modificació puntual núm. 6 del projecte de delimitació de sòl urbà que afecta l'article 52 de les ordenances urbanístiques, per a establir unes condicions estètiques de les edificacions, se sotmet a informació pública, pel termini d'un mes, durant el qual l'expedient podrà ser examinat en la Secretaria de l'Ajuntament, durant els dies i hores d'oficina, perquè puguen formular-se les al·legacions i observacions que s'estimen pertinents.   
  
Puebla de Arenoso, 27 de novembre de 2012.- L'alcaldessa: Montserrat González Beltrán.
Diari Oficial de la Generalitat Valenciana


Sumari del DOGV 6929, del 24-12-2012 (2012/11760)

RESOLUCIÓ de 7 de desembre de 2012, del conseller d'Economia, Indústria, Turisme i Ocupació, per la qual nomena personal eventual.
----------------------------------------------------------------------------------------------------------------------------------

### Dades del document

Número de DOGV
:   6929

Data del DOGV
:   24-12-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/11148


Data del document
:   07-12-2012

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

RESOLUCIÓ de 7 de desembre de 2012, del conseller d'Economia, Indústria, Turisme i Ocupació, per la qual nomena personal eventual. [2012/11259]  
De conformitat amb el que disposa l'article 19 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana (DOCV 6310, 14.07.2010), així com l'article 3 del Decret 349/1995, de 28 de novembre, del Consell, sobre regulació del personal eventual al servici de l'Administració del Consell de la Generalitat (DOGV 2639, 04.12.1995), resolc:  
  
Primer  
Nomenar María Dolores Antolí Meseguer directora del Gabinet del Conseller, amb unes retribucions corresponents a directora del Gabinet del Conseller.  
  
Segon  
Nomenar Marta García-Janini Pastor, assessora d'assumptes generals del Gabinet del conseller, amb unes retribucions corresponents a assessor/a del Gabinet del Conseller.  
  
Tercer  
Nomenar Javier Picazo Tormo assessor de premsa del Gabinet del Conseller, amb unes retribucions corresponents a assessora del Gabinet del Conseller.  
  
Quart  
Nomenar Yolanda Salvador Rodríguez assessora d'assumptes parlamentaris del Gabinet del Conseller, amb unes retribucions corresponents a assessora del Gabinet del Conseller.  
  
Quint  
Nomenar Pilar Griñó Sanmartín coordinadora de la Secretaria del Conseller, amb unes retribucions corresponents a coordinador/a de la Secretaria del Conseller.   
  
Sext  
Nomenar José Luis Carabal Fons conductor de membre del Consell, amb unes retribucions corresponents a conductor membre del Consell.  
  
Sèptim  
Nomenar José Manuel Castellano Sancho conductor de membre del Consell, amb unes retribucions corresponents a conductor membre del Consell.   
  
Estos nomenaments tindran efectes des del dia 8 de desembre de 2012.  
  
València, 7 de desembre de 2012.- El conseller d'Economia, Indústria, Turisme i Ocupació: Máximo Buch Torralva.
Diari Oficial de la Generalitat Valenciana


Sumari del DOGV 6736, del 16-03-2012 (2012/2501)

RESOLUCIÓ de 7 de març de 2012, de la Universitat de València, per la qual nomena Ramón Sala Garrido catedràtic d'universitat, de l'àrea de coneixement Economia Financera i Comptabilitat (Àrea pròpia: 597 Matemàtica Econòmico-Empresarial).
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6736

Data del DOGV
:   16-03-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/2501


Data del document
:   07-03-2012

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 7 de març de 2012, de la Universitat de València, per la qual nomena Ramón Sala Garrido catedràtic d'universitat, de l'àrea de coneixement Economia Financera i Comptabilitat (Àrea pròpia: 597 Matemàtica Econòmico-Empresarial). [2012/2501]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 12 de desembre de 2011 (BOE 20 de desembre), per a la provisió de la plaça núm. 6248 de catedràtic d'universitat (concurs núm. 59/2011), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
  
Nomenar Ramón Sala Garrido catedràtic d'universitat, de l'àrea de coneixement Economia Financera i Comptabilitat (Àrea pròpia: 597 Matemàtica Econòmico-Empresarial), adscrita al departament Matemàtiques per a l'Economia i l'Empresa.  
Contra la present resolució, que esgota la via administrativa, es podrà interposar recurs potestatiu de reposició davant el rector de la Universitat de València en el termini d'un mes des de la seua publicació en el Butlletí Oficial de l'Estat, o interposar recurs contenciós administratiu davant el Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
  
València, 7 de març de 2012.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6808, del 02-07-2012 (2012/5891)

Notificació de la sentència dictada en el juí verbal número 1484/2011.
----------------------------------------------------------------------

### Dades del document

Número de DOGV
:   6808

Data del DOGV
:   02-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5891


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el juí verbal número 1484/2011. [2012/5891]  
Juí verbal 001484/2011  
De: Enrique Jorge Jordá Vallés.  
Procurador: Sergio Ortiz Segarra.  
Contra: Marina Volkova Avranenko i Clickseguros.  
Procurador: Javier Roldán García.  
En este procediment de juí verbal 1484/11, seguit a instàncies d'Enrique Jorge Jordá Vallés contra Marina Volkova Avranenko i Clickseguros, s'ha dictat la sentència que, literalment, diu així:  
  
«València, 14 de maig de 2012  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de juí verbal civil seguides amb el número 1484/11, a instàncies d'Enrique Jorge Jordá Vallés, representat pel procurador Sergio Ortiz Segarra i assistit per la lletrada María Luisa Gustos Gómez, contra Marina Volkova Avramenko, declarada en rebel·lia, i contra la mercantil Clickseguros, Seguros y Reaseguros, SAU, representada pel procurador Javier Roldán García i assistida pel lletrat Antonio Salvador Alcober; exercint una acció de reclamació d'una quantitat.  
Dispositiva  
Estime la demanda presentada per Enrique Jorge Jordá Vallés, representat pel procurador Sergio Ortiz Segarra, contra Marina Volkova Avramenko, declarada en rebel·lia, i contra la mercantil Clickseguros, Seguros y Reaseguros, SAU, representada pel procurador Javier Roldán García, i condemne les demandades a pagar a l'actor la quantitat de tres-cents noranta-sis euros i vint-i-un cèntims (396,21 €), més els interessos legals des de la data de la interpel·lació judicial respecte de la senyora Volkova Avramenko, i els de l'article 20.4 de la Llei de Contracte d'Assegurança des de la data del sinistre (13 de gener de 2011), respecte de la mercantil asseguradora. S'imposen a les demandades les costes del procediment, amb les limitacions de l'article 32.5 de la Llei d'Enjudiciament Civil 2000.  
Contra esta sentència no es pot interposar cap recurs (art. 455.1 LEC 1/2000, en la redacció que en fa la Llei 37/2011, de 10.10.2011, d'Agilització Processal).  
Esta és la meua sentència, que pronuncie, mane i firme».  
I atés que les demandades esmentades, Marina Volkova Avramenko i Clickseguros, es troben en parador ignorat, expedisc este edicte a fi que els valga de notificació de forma deguda.  
  
València, 15 de maig de 2012.- El secretari judicial: Alberto Martínez de Santos.
Diari Oficial de la Generalitat Valenciana


Sumari del DOGV 6708, del 07-02-2012 (2012/1007)

Notificació de l'inici de l'expedient de cancel·lació de la inscripció número R49043343.
----------------------------------------------------------------------------------------

### Dades del document

Número de DOGV
:   6708

Data del DOGV
:   07-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1007


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de l'inici de l'expedient de cancel·lació de la inscripció número N26418605. [2012/1007]  
Atés que s'ignora el lloc de notificació de Lope González Martínez, l'últim domicili conegut del qual era el carrer Reina Victòria, 49, 3r, d'Elx, i en virtut del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci es procedix a notificar a este la providència dictada per esta Direcció Territorial, en data 22 de setembre de 2011, el text íntegre de la qual és el següent:  
«Com que s'ha rebut, amb data 2 de juny de 2009, informe de la Unitat de la Policia Autonòmica, en què es fa constar que l'establiment denominat Cafetería Encuentros, sítia al carrer Conrado del Campo, 98, d'Elx, inscrit amb data 14 d'octubre de 2002 en el Registre d'Establiments Autoritzats per a la Instal·lació de Màquines Recreatives i d'Atzar, amb el número M69734784, "no existix, actual, perruqueria".  
  
Amb esta data, s'acorda:  
Primer. La iniciació d'expedient de cancel·lació de la inscripció número D70167617, el titular de la qual és Lope González Martínez, amb NIF 48277673C, per la falta de manteniment dels pressupostos que li van servir de base, causa prevista en l'últim paràgraf de l'article 35.1 del Decret 155/1998, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar (DOGV 15.10.1998), en la seua redacció donada pel Decret 192/2001, de 18 de desembre (DOGV 21.12.2001).  
Segon. La iniciació d'expedient de cancel·lació de l'autorització d'instal·lació número 030651490-01, que al seu dia emparava la màquina AB/53993, propietat de l'empresa operadora Genper, SAU, concedida basant-se en la dita inscripció, de conformitat amb allò que disposa l'article 31.1.d de l'esmentat reglament.  
Notifiqueu a l'interessat, a fi que puga personar-se en el procediment i adduir al·legacions i aportar els documents que crega adients al seu dret, en el termini de 10 dies hàbils comptadors a partir de la notificació de la present providència, en virtut del que disposa l'article 79 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener».  
I perquè servisca de notificació a l'interessat consignat anteriorment, s'expedix el present edicte.  
  
Alacant, 30 de gener de 2012.- La directora territorial: M. Inmaculada Ramírez Agulló
Diari Oficial de la Generalitat Valenciana


Sumari del DOGV 6711, del 10-02-2012 (2012/1178)

Informació pública de tarifes d'aigua potable aplicables al municipi d'Aldaia.
------------------------------------------------------------------------------

### Dades del document

Número de DOGV
:   6711

Data del DOGV
:   10-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1178


Organisme emissor
:   Aigües de l'Horta, SA

Tipus de document
:   Anunci

Informació pública de tarifes d'aigua potable aplicables al municipi d'Aldaia. [2012/1178]  
El 19 de desembre de 2011 l'Entitat Metropolitana de Servicis Hidràulics (EMSHI) va aprovar les tarifes d'aigua que entrarien en vigor l'1 de gener de 2012, basades en l'estudi justificatiu de les tarifes de prestació del Servici d'Abastiment d'Aigua Potable del municipi d'Aldaia, que s'hi va adjuntar i en què es contenia una fórmula de revisió automàtica per a ser aplicada en el cas d'incrementar-se el preu de compra d'aigua subministrada.  
Complits els tràmits preceptius i conegut l'increment que s'ha aprovat per a la compra d'aigua, és procedent aplicar la fórmula automàtica aprovada junt amb les tarifes. Per allò que s'ha exposat, les tarifes aprovades són les següents:  
  
  
  
  
  
Sobre les presents tarifes s'aplicarà l'IVA, d'acord amb el que establix la Llei 37/1992, de 28 de desembre. Cosa que es fa pública per a general coneixement.  
  
Aldaia, 19 de gener de 2012.- El gerent: Fco. Javier Anguinao Aranzubía.